இந்தியாவில் இருக்கும் பொதுத்துறை வங்கி களில் பெருமுதலாளிகள் ரூ 5லட்சம் கோடிக்கு மேல் கடன் வாங்கி மோசடி செய்துள்ளனர் என சிபிஐ தெரிவித்திருக்கிறது. ஆனால் அவர்களை விரட்டி வசூலிக்கவோ, அவர்களின் பெயரை வெளியிடவோ ஆளும் கட்சியான காங்கிரசும், எதிர்க்கட்சியான பாஜகவும் தயாராக இல்லை. ஆனால் சாமானிய மக்கள் பயன்பெறும் வகையில் வழங்கப்பட்டு வரும் மானியத்தை வெட்டுவதில் மட்டும் அலுவாலியா துவங்கி பாஜகவின் பொருளாதாரப் புலிகள் வரை ஒரே குறியாக இருந்து வருகின்றனர்.ஏற்கனவே மத்திய அரசு பெட்ரோல், டீசல், மண்ணெண்ணெய், எரிவாயு, உணவு, உரம் உள்ளிட்டவற்றுக்கு அளிக்கப்பட்டு வந்த மானியத்தின் அளவை பாதியாக வெட்டிச் சுருக்கியிருக்கிறது. மேலும் டீசல், பெட்ரோல், எரிவாயு உருளை ஆகியவற்றிற்கு தற்போது வழங்கி வரும் மானியத்தையும் முழுமையாகக் கைவிடும் திட்டமும் துவங்கி விட்டது.இந்நிலையில்தான் மானியங்கள் கொடுப்பதால் இந்தியா வளர்ச்சிப் பாதையை எட்ட முடிய வில்லை என அலுவாலியா வகையறாக்கள் கூறி வருகின்றனர்.